CELEX: 62011CN0306
Language: ro
Date: 2011-06-14 00:00:00
Title: Cauza C-306/11 P: Recurs introdus la 14 iunie 2011 de XXXLutz Marken GmbH împotriva Hotărârii Tribunalului (Camera a șasea) pronunțate la 24 martie 2011 în cauza T-54/09 — XXXLutz Marken GmbH/Oficiul pentru Armonizare în cadrul Pieței Interne (mărci, desene și modele industriale); cealaltă parte în proces: Natura Selection S.L.

13.8.2011   
            
            
               RO
            
            
               Jurnalul Oficial al Uniunii Europene
            
            
               C 238/12
            
         Recurs introdus la 14 iunie 2011 de XXXLutz Marken GmbH împotriva Hotărârii Tribunalului (Camera a șasea) pronunțate la 24 martie 2011 în cauza T-54/09 — XXXLutz Marken GmbH/Oficiul pentru Armonizare în cadrul Pieței Interne (mărci, desene și modele industriale); cealaltă parte în proces: Natura Selection S.L.
   (Cauza C-306/11 P)
   2011/C 238/17
   Limba de procedură: germana
   
      Părțile
   
   
      Recurentă: XXXLutz Marken GmbH (reprezentant: H. Pannen, avocat)
   Celelalte părți în proces:
   
               —
            
            
               Oficiul pentru Armonizare în cadrul Pieței Interne (mărci, desene și modele industriale),
            
         
               —
            
            
               Natura Selection S.L.
            
         
      Concluziile recurentei
   
   
               —
            
            
               Anularea hotărârii atacate;
            
         
               —
            
            
               trimiterea cauzei spre rejudecare la Tribunal;
            
         
               —
            
            
               obligarea Oficiului pentru Armonizare în cadrul Pieței Interne (mărci, desene și modele industriale) la plata cheltuielilor de judecată.
            
         
      Motivele și principalele argumente
   
   Tribunalul a încălcat articolul 8 alineatul (1) litera (b) din Regulamentul privind marca comunitară (1) prin faptul că a constatat o similitudine a semnelor „Linea Natura Natur hat immer Stil” și „natura selection” numai din împrejurarea că ambele semne conțin elementul verbal„natura”. Acest element verbal nu reprezintă însă elementul dominant al mărcii comunitare anterioare.
   În considerațiile sale privind similitudinea semnelor, Tribunalul a recurs la o interpretare juridică eronată a noțiunilor „caracter distinctiv” și „caracter descriptiv”.
   În plus, considerațiile Tribunalului privind similitudinea semnelor sunt contradictorii și, cu privire la acest aspect, nemotivate.
   De asemenea, hotărârea Tribunalului a fost pronunțată pe baza unei situații de fapt denaturate. Spre deosebire de constatările Tribunalului, recurenta a susținut deja în procedura desfășurată la divizia de opoziție și la camera de recurs, precum și în cererea sa introductivă că există o legătură între produsele în discuție și elementul verbal„natura”.
   
      (1)  Regulamentul (CE) nr. 207/2009 al Consiliului din 26 februarie 2009 privind marca comunitară (JO L 78, p. 1).